For første gang ble festivalen arrangert over fire dager. Onsdagen ble lansert som «klubb-dag» der bandene spilte på mindre scener: Sub Scene, John Dee, Garage, Maiden, Rock In og Blå. Sub Scene hadde fri aldersgrense slik at også yngre publikummere kunne delta. Klubbdagen 2008 var første gang Infernos prinsipp om at alle skulle kunne se samtlige band—ved at ingen band står på scenen samtidig—ble brutt.